text.text: عندهم غرام كبير بكل ماهو صعيب و مخاطرة و تحدي، و اصلا ولاو يبدعو في المخاطرة و يعملو العاب فيها ريسك كبير كيما صدامات الكراهب و التزلج في المنحدرات. يحبو الرحلات للبلايص الخطيرة و من قرون يمشيو وفود لخوض التحدي وممكن يموتو للوصول لمناطق ماوصللها حتى بشر من قبل في أعالي الجبال لأعماق البحار او مكان جديد و خطير. و ثما بحث دايم على تحدي جديد ومهمة جديدة و مغامرة جديدة .
text.text_idx: #000010
text.text: المغامرة بما إنو فيها إحتمال الخسارة المطلقة فإنها مخاطرة كاملة و لهنا الأمر يحتاج لشجاعة كبيرة باش انسان يخاطر و يواجه كل شي لأجل تجربة جديدة. و زيد الشجاعة ما تكفيش الإنسان باش يضيع عمرو لذلك لازمو زادا سبب او بالأحرى غاية تستحق يخاطر لأجلها و يؤمن بيها.
text.text_idx: #000015
text.text: لهذا كيف نجيو نشفو نلقاو انو الرياضات القصوى و الألعاب الخطيرة تمثل الوجه الإستعراضي المثير للتقدم الإنساني لأنو الإنسان كيف يولي تقدمي و يتشجع و يؤمن بذاتو فإنو تلقائيا بش يفهم انو الحياة هي مغامرة وجودية عظمى عدونا اللدود فيها هو الركشة و الراحة و الطمأنينة و كل ماهو ساهل و عادي.
text.text_idx: #000020
text.text: التقدم هو فعل شجاع والتقدم هو عمل إيماني، التقدم هو الواجب الإنساني الحقيقي و هو محرك المغامرة الإنسانية.
text.text_idx: #000022
text.text: اترك تعليقاً إلغاء الرد
text.text_idx: #000030